
Ministru kabineta sēdes protokollēmums

Rīkojuma projekts "Par investīcijas  2.1.2.1.i. projekta “Koplietošanas platforma lielapjoma informācijas izguvei un analīzei” pases un centralizētas funkcijas vai koplietošanas pakalpojumu attīstības plāna apstiprināšanu"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt, ka Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.2.r. reformas "Valsts IKT resursu izmantošanas efektivitātes un sadarbspējas paaugstināšana" investīcijas 2.1.2.1.i. "Centralizētās platformas, sistēmas un koplietošanas pakalpojumi" (turpmāk – investīcija 2.1.2.1.i.) ietvaros īstenotā projekta "Koplietošanas platforma lielapjoma informācijas izguvei un analīzei" pievienotās vērtības nodokļa izmaksas ne vairāk kā 317 520 euro apmērā tiks segtas no budžeta 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
· 4. Pēc investīcijas projekta realizācijas projekta uzturēšanas izdevumus segt no jau plānotā finansējuma tajās valsts budžeta iestādēs, kuras nodrošina esošo sistēmu programmatūras uzturēšanu. Savukārt, ja tiek konstatēts, ka ir nepieciešams papildus finansējums projekta uzturēšanas izdevumu segšanai, Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā ekonomiski izvērtētu pieprasījumu papildu finansējumam.

